මාතලේ දිසා වොලිබෝල් සංගමය මුල්වරට සංවිධානය කළ පරාක්‍රම දිසානායක රන් කුසලාන මාතලේ දිසා විවෘත වොලිබෝල් තරගාවලියේදී බාලක සූරතාව යටවත්ත වීර පරක්‍රම මැදි විදුහලට සහ බාලිකා සූරතාව අකුරම්බොඩ වීර කැප්පෙට්පොළ මැදි විදුහලට ද විවෘත පිරිමි සූරතාව වේරගම සන්ෂයින් ක්‍රීඩා සමාජයට ද හිමිවූහ.පසුගියදා මාතලේ අළුවිහාරේ ක්‍රීඩාංගණයේදී පැවැති මේ තරගාවලිය පාසල් බාලක බාලිකා සහ ක්‍රීඩා සමාජ පිරිමි වශයෙන් අදියර තුනක් යටතේ පැවැත්විණි.මේ තරගාවලියේ දක්ෂතම වොලිබෝල් ක්‍රීඩක ක්‍රීඩිකාවන් ලෙස බාලක – නාලක විජේසිංහ (වීර පරාක්‍රම මැදි විදුහල) බාලිකා - නදීකා ගුණසේකර (නාමිණිඔය ම.වි) සහ විවෘත පිරිමි - උපාලි රත්නදිවාකර (සන්ෂයින් ක්‍රීඩා සමාජය) සම්මාන ලැබූහ.බාලක අනුසූරතාව මාතලේ අනු සූරතාවද බාලිකා අනු සූරතාව නාමිණඔය මහ විදුහලට සහ විවෘත පිරිමි අනු සූරතාව නාඋල ශ්‍රී නාග ක්‍රීඩා සමාජයට ද හිමිවූහ.